**Tufan Minnullin** (tam adı: *Tufan Abdulla oğlu Minnullin*, *rus.* Туфа́н Абдуллович Минну́ллин, tatar. Туфа́н Габдулла́ улы Миңну́ллин; 25 avqust 1935, Olı Mərətxuca[d] – 2 may 2012, Kazan) — tatar əsilli SSRİ və Rusiya dramaturqu, nasiri, publisisti və ictimai xadimi, Kazan şəhərinin fəxri sakini.

Həyatı
------

Tufan Abdulla oğlu Minnullin 25 avqust 1935-ci ildə SSRİ-nin RSFSR-nın Tatarıstan MSSR-nin Kama Tamağı rayonunun ərazisinə daxil olan Olı Mərətxuca kəndində anadan olmuşdur.

1952-ci ildə o, orta məktəbdən məzun olmuş, 1956–1961-ci illərdə M. S. Şepkin adına Moskva Ali Teatr Məktəbində təhsil almışdır.

Tufan Minnullin 1961–1964-cü illərdə Menzelinski Akademik Teatrında işləmişdir. Eyni zamanda o, dram ilə peşəkarcasına maraqlanmağa başlamışdır.

1962-ci ildə Menzelinski Akademik Teatrı onun komediya janrında yazdığı «Kəndimizin əhalisi» (*rus.* «Люди нашего села») əsərini tamaşaya qoymuşdur. Həmin il onun «Azat» (tatar. «Азат», *azərb.* «Azad»‎). pyesi Əliəsgər Kamal adına Tatar Dövlət Akademik Teatrında tamaşaya qoyulmuşdur.

Tufan Minnullin 1964–1967-ci illərdə Kazan Telestudiyasının redaktoru kimi çalışmış, eyni zamanda «Çayan» (tatar. «Чаян», *azərb.* «Skorpion»‎) jurnalında redaksiya vəzifələrini icra etmişdir.

1968-ci ildən o, ədəbi fəaliyyətlərlə məşğul olmuşdur.

1975–1977-ci illərdə Tufan Minnullin Moskva şəhərində ədəbiyyat üzrə ali ixtisaslı kurslara getmişdir. 1984–1989-cu illərdə idarə heyəti sədri kimi çalışmışdır.

1989–1991-ci illərdə SSRİ-nin Xalq Deputatı, SSRİ Ali Sovetinin üzvü olmuşdur.

Tufan Abdulla oğlu Minnullin 2 may 2012-ci ildə Rusiya Federasiyasının Tatarıstan Respublikasının paytaxtı Kazan şəhərində ürəktutmasına görə Respublika Kiliniki Xəstəxanasına aparılmış, həmin gün 76 yaşında vəfat etmişdir. Onun meyiti Kazan şəhərindəki tatar qəbiristanlığında dəfn edilmişdir.

### Şəxsi həyatı

Həyat yoldaşı Nəsibə İhsanova (d. 1938) teatr aktrisası, qızı Alfiya Minnullina-Yunisova isə jurnalistdir.

Yaradıcılığı
------------

Onun müəllifi olduğu pyesləri Tatarıstanın teatr cəmiyyətində populyardır. Bunlara «Kəndimizin əhalisi» (*rus.* «Люди нашего села»; 1961), «Bizim seçdiyimiz tale» (*rus.* «Судьбы, избранные нами»; 1972), «Biz gedirik, siz qalırsınız» (*rus.* «Мы уходим, вы остаетесь»; 1986), «Əlvida» (*rus.* «Прощайте», tatar. «Хушыгыз»; 1993), Yemelyan Puqaçov və Bəxtiyar Kankayevin yoldaşlığı barədə tarixi dram janrıda yazılmış «Bəxtiyar Kankayev» (*rus.* «Бахтияр Канкаев»; 1974), «Diləfruz üçün dörd bəy» (*rus.* «Четыре жениха для Диляфруз»), «Aldermeş kəndindən olan qoca» (*rus.* «Старик из деревни Альдермеш»), «İlgizar + Vera» (*rus.* «Ильгизар + Вера»), «Mənim qəlbim» (*rus.* «Душа моя»), «Ulduz ay olmadan bizə işıq saçır» (*rus.* «Без луны звезда нам светит», tatar. «Ай булмаса йолдыз бар»), «Layla» (*rus.* «Колыбельная», tatar. «Әниләр һәм бәбиләр») və başqaları aiddir.

İrsi
----

Kazan şəhərində onun adını daşıyan bir küçə var.

Mükafat və təltiflər
--------------------

* Musa Cəlil mükafatı (1974)
* Konstantin Stanislavski adına RSFSR Dövlət Mükafatı (1979)
* Abdulla Tuqay adına Tatarıstan Respublikası Dövlət Mükafatı (1979)
* Tatarıstan Respublikası Xalq Yazıçısı (2005)
* Tatarıstan MSSR Əməkdar İncəsənət Xadimi
* Başqırdıstan Respublikası Əməkdar İncəsənət Xadimi
* Rusiya Federasiyası Əməkdar İncəsənət Xadimi

Xarici keçidlər
---------------


Vikisitatda ***Tufan Minnullin*** ilə əlaqədar sitatlar var.

* **Tufan Minnullin** — Tatarıstan Respublikasının Milli Kitabxanasının rəsmi saytında.
* **Tufan Minnullin** — *Белем.ру* saytında.
* **Tufan Minnullin** — *kitap.net.ru* saytında.
* **Tufan Minnullin** — *Татар язычылары порталы* saytında.
* **Əsərlərinin siyahısı** — *Tatarıstan Respublikası Nazirlər Kabinetinin Kitab Fondu* saytında.

|  |  |
| --- | --- |
|  Bu şablona bax   Lüğətlər və ensiklopediyalar | Böyük rus · Prabook |
| Normativ yoxlama | GND: 1055691014 · ISNI: 0000 0000 2821 6568 · LCCN: n85086254 · NKC: xx0222295 · VIAF: 13738564 · WorldCat VIAF: 13738564 |